**Acceptance and Commitment Therapy**

- osnovni trening za primjenu -

**Društvo psihologa u Splitu** organizira **Osnovni trening za primjenu Terapije prihvaćanjem i posvećenošću (eng. Acceptance and Commitment Therapy, ACT)**, najutjecajnijeg pristupa trećeg vala kognitivno-bihevioralne terapije.

Dvodnevni osnovni trening iz ACT-a predstavlja **sveobuhvatan uvod u teoriju i intervencije ACT-a** kojim se pokrivaju konceptualizacija slučaja iz ACT perspektive i način upotrebe svih šest ACT procesa: prihvaćanje, defuziranje, puna svjesnost o sada-i-ovdje, kontekstualna perspektiva doživljavanja sebe, razjašnjavanje vrijednosti i posvećeno djelovanje.

**Sadržaj treninga:**

* uvod u način na koji se u ACT-u promatra ljudska patnja,
* neposredno iskustveno razumijevanje ACT intervencija i procesa,
* razumijevanje načina primjene ACT intervencija kroz tok terapijskog tretmana.

**Način rada:**

Fokus će biti na osnovnim konceptima, osobnom doživljavanju i učenju praktične primjene u terapijskoj praksi. ACT tehnike bit će jasno objašnjenje, osobno doživljene i integrirane u proces terapije.

Posebna pažnja bit će posvećena biranju efikasnih reakcija na najčešće terapijske situacije, kriterija za usmjeravanje na lijevu ili desnu stranu heksafleksa i kako s punom svjesnošću kontinuirano praviti izbore tijekom terapijske seanse. Iskustvene vježbe izvodit će se individualno, u parovima ili malim grupama. Ove vježbe će biti u službi terapeutovog iskustvenog razumijevanja načina upotrebe pune svjesnosti (eng. mindfulness) i prihvaćanja (eng. acceptance) u svrhu mijenjanja klijentovog odnosa prema bolu i patnji, i njegovog usmjeravanja posvećenom djelovanju u pravcu slobodno izabranih vrijednosti - onoga što mu je u životu važno.

**Polaznici će nakon treninga znati:**

1. Konceptualizirati anksioznost, depresiju i ljutnju iz perspektive ACT-a
2. Primijeniti ACT u svrhu pomaganja klijentima da promjene stare obrasce iskustvenog izbjegavanja (koje je prema ACT-u u korijenu emocionalnih poremećaja) i umjesto toga razvijanja punosvjesnog prihvaćanja sadašnjeg trenutka.
3. Upotrijebiti ključne intervencije za svaki od šest ACT procesa kroz didaktičku prezentaciju i osiguravanje neposrednog iskustva u toku treninga.
4. Kombinirati ACT procese u svrhu maksimalizacije ishoda tretmana.

**Voditelj treninga je Igor Krnetić, doktor psiholoških nauka, KBT i ACT terapeut**. KBT u svom kliničkom radu primjenjuje od 2002. godine [www.krnetic.com](http://www.krnetic.com/), a edukaciju i superviziju za primjenu kognitivno-bihevioralnih terapija provodi od 2007. godine [www.centarzakbt.org](http://www.centarzakbt.org/). ACT primjenjuje od 2009. godine, a učio ga je od osnivača Stevena Hayesa, Kelly Wilsona i drugih:

**Pisani materijali:**

Svi polaznici će dobiti **Priručnik za osnovni nivo primjene ACT**.

**Certifikat:** Svi sudionici će dobiti certifikat o 16 sati sudjelovanja na stručnom usavršavanju za primjenu ACT-a

ACT zajednica je odlučila ne određivati kriterije za proces certifikacije ACT terapeuta, odnosno ne određuje kriterij temeljem kojega bi edukator ili organizacija imali pravo proglašavati druge profesionalcima jer bi takav način educiranja bio zatvoreni proces. Umjesto toga tvorci ACT-a potiču profesionalce na stvaranje otvorene samokritične, uzajamno podržavajuće zajednice koja zajedno radi i gradi progresivnu psihologiju koja će moći bolje odgovoriti na izazove ljudske patnje. Edukatori ili organizacije izdaju certifikate o sudjelovanju u određenom ACT treningu sa brojem sati.

**Trajanje:**

Trening će trajati 2 dana, 07.i 08. rujna 2019. godine:

-subota i nedjelja od 10-18 sati.

**Broj polaznika:**

Broj polaznika je ograničen, odabir će se vršiti prema redu prvenstva prijave.

### **Preporučeni uvjeti za sudjelovanje**

1. Diplomirani/magistri psihologije
2. Specijalisti psihijatrije
3. Liječnici na specijalizaciji iz psihijatrije
4. Stručnjaci pomagačkih zanimanja koji su na edukaciji iz nekog psihoterapijskog pristupa

koji imaju iskustvo psihoterapijskog / savjetodavnog rada sa klijentima / pacijentima, te vladaju vještinama za izgradnju, održavanje i završavanje terapijskog odnosa i radnog saveza, procjenu, razumijevanje i formuliranje klijentovih problema prema nekom od terapijskih modela, primjenu odgovarajućeg raspona psihoterapijskih / savjetodavnih intervencija.

### **Mjesto održavanja**

Trening će se održavati u Splitu, točna adresa će se polaznicima javiti naknadno

### **Cijena treninga**

Cijena dvodnevnog treninga iznosi 1300 kn. U cijenu su uračunati: priručnik za osnovni nivo primjene ACT, osvježenje tokom trajanja treninga i izrada certifikata o sudjelovanju na bazičnom nivou treninga iz ACT-a u trajanju od 16 sati.

Članovi Društva psihologa u Splitu imaju povlaštenu cijenu od 1000 kn.

### **Način prijavljivanja**

Ispuniti prijavnicu za edukaciju i poslati je na mail [neda.pleic@gmail.com](mailto:neda.pleic@gmail.com)

Rok za prijavu edukacije je 25.08.2019.

Do 31.08.2019. uplatiti puni iznos kotizacije za edukaciju na žiro-račun **Društvo psihologa u Splitu, Trondheimska 4b, 21000 Split/ Splitska banka dd, HR88 2330 0031 1001 6203 1,**

**Napomena:** u slučaju otkazivanja treninga, uplaćen novac biti će vraćen.